A TÖRTÉNET VALÓS ESEMÉNYEKEN ALAPUL, DE KITALÁLT RÉSZLETEKET IS TARTALMAZ.
MEGTÖRTÉNT ESET ALAPJÁN
Minden jót, fiam!
NIGÉRIA, 1967
Emlékszel, Cavanaugh? Tizenöt éve a Meceita-farmon...
A cukor szétcseszi a fogakat.
Ezt csócsáld, Iwegbuna!
Egy dolgot viszont elfelejtettél.
Megölni engem.
Állj fel!
Vége a mozinak! Tűnés!
Majd jövő hónapban is megnézünk egy filmet.
Anyátok már vár vissza minket a boltba.
Chioke!
Óvatosan, kis cowboyok!
Ez egy méretes paripa.
Ned Nottot lelőtték, Sam Shottot meg nem.
Shott tehát jobban járt, mint Nott.
Bocs, foglalt az a hely?
Nem, csak rád vár. Ez a második legjobb ülőhely a teremben.
Szinte tökéletesen látni innen a táblát.
A legjobb hely az enyém, de majd cserélhetünk.
Elülnél máshová, kérlek? Egy csoportot alkotunk.
Persze.
Mr. Ah-Kee-Gee, megtenné, hogy helyet foglal?
Igen?
Eloltaná a cigarettáját?
Zárt térben vagyunk, és a füst nem túl kellemes.
Még egyszer elnézést kérek a múlt hét miatt.
Mint azt bizonyára tudják, Ms. Jonesnak magánügyei adódtak,
ezért új tanársegédet keresünk.
Akit érdekelne a dolog, keressen fel óra után!
Izgalmas lehetőségnek hangzik. Mennyit fizetnek?
Ismétlem, majd óra után.
Nos, ki mit gondol Kenneth Arrow jóléti közgazdaságtani elméletéről?
Végre megjött, amit vártam!
Remélem, önnek is jó dolgok érkeztek.
Aha...
Testvérem! Mindenkit összetrombitáltam, hogy üzenhessenek neked.
Hogy vagy?
Jól.
Az igazat mondd!
Próbálok túlélni.
Te vagy az első Ikeji Amerikában.
Biztos magányos vagy.
De emlékezz a tervre!
Elvégzed a sulit,
lediplomázol,
aztán hazajössz.
Nemsokára újra itt leszel, ahová tartozol.
Együtt visszük majd apa boltját.
Odafentről mosolyog ránk.
Iwegbuna! Szia!
Most a nagyi beszél!
Anya, nem kell ünneplőbe öltöznöd a hangfelvételhez.
Én igenis kiöltözöm a fiam tiszteletére!
Küldtem neked ruhát is, amit én szőttem.
Kiárusítást tartunk az üzletben.
Tudd, hogy Isten vigyáz ránk!
Van egy kis csatározás
a hadsereg és az elnök között,
de nem tűnik vészesnek a helyzet.
Már alig várom, hogy újra lássalak!
Gyűjtögess serényen, hogy hazajöhess!
Hess a magnetofontól!
Épp beszélek a...
Egyesek szerint Nottot nem lőtték le.
De Shott azt állítja, lelőtte Nottot.
Vagy nem is lőtt rá Shott Nottra,
vagy Nottot lelőtték.
Jól van, remek.
Ne feledjétek, hogy sok minden múlik egyetlen hangon is.
Csapjunk bele a mai rögtönzött beszédekbe!
A téma: "Mit csináltam hétvégén."
Leith.
Elhantó'tam a blökimet. A csajom miatt komplett temetés vó't.
Nem é'tem, minek ekkora fő'hajtás, én egy vállvonássa' elintéztem.
Remek, sokat fejlődtél.
Nem találtam meg a kocsimat a parkolóban.
Oké.
Anyám akkor is kiöltözik a tiszteletemre, ha nem is látom.
Az unokaöcséim és unokahúgaim igazi kis ördögfiókák.
A fivérem aggódik, hogy magányos vagyok.
Azt javasolta, látogassam meg a nigériai barátaimat Tulsában.
Azt tervezzük, hogy...
Arra kérnélek, hogy az itteni életedről beszélj, ne a nigériairól.
Hogy mit csináltál a hétvégén.
Éppen azt mesélem.
Vagy úgy! Nem értettem pontosan.
De miért csak engem nem ért?
Érthetően beszélek.
Nem sutyorgok úgy, mint Karolina,
és nincs durva akcentusom, mint Leithnek.
Kussó'já' má'!
Nyugalom!
Megbeszéltük, hogy nem illik elidegeníteni a hallgatóságot magunktól azzal,
hogy felhívjuk a figyelmet a problémáikra.
De nem igaz, amit mondtam?
Nos, az a benyomásom, hogy Nigériában szókimondóbbak az emberek.
Jó napot, Robbins professzor!
Már hetekkel ezelőtt jelentkeztem tanársegédnek.
Mikorra várható döntés?
Még nem zárult le a jelentkezési időszak.
Értem. Felhívnám a figyelmét, hogy osztályelső vagyok.
Szükségem lenne az állásra, hogy nyáron haza tudjak utazni.
Olyan tanulót szeretnék, aki órát is tud tartani helyettem.
- Én ilyen vagyok. - Maga túlságosan rámenős.
Miért vagyok rámenős?
Például most sem hagy nyugton a tanársegédi állással kapcsolatban.
Nézze, az az igazság, hogy kissé kellemetlen a társasága.
Ha a tanszék munkatársa szeretne lenni,
nem ártana jobban idomulnia másokhoz.
Most pedig bocsásson meg!
DIVATOS FRIZURÁK
FRANCO FODRÁSZATA
WESTERNKARÁM
Mire én: "Persze, hogy elmehetsz dolgozni, de a fizetésed az enyém."
Segíthetek valamiben?
Ez... csodálatos hely.
Köszönöm.
Tudja a kalapméretét?
Nem, de érdekelne.
- Mit is mondott, milyen alkalomból? - Hogy viseljem.
Értem én, de hol akarja viselni?
Mindegyik kalap más-más alkalomhoz illik.
Van bumfordi, tehenész, redőzött,
bevágott, gyűrött, simított...
Milyet keres?
A legkeményebb kalapot szeretném.
Ez lesz a magáé.
Ez a maga stílusa.
Ennyibe kerül?
Nagy kedvezménnyel adom.
Ki vesz ennyiért kalapot?
Én ezt a kalapot az öregemtől kaptam a 18. születésnapomra, 50 évvel ezelőtt.
Ezek nem baseballsapkák, fiacskám, hanem befektetések.
A megfelelő kalap egy életen át elkíséri az embert.
Mekkora a lába? Kell majd egy pár csizma is.
Már nincs több pénzem.
Nem azt kérdeztem, mennyid van.
Talán most nem úgy tűnik, de én is voltam a helyzetedben.
Vern, add oda a fiúnak azt a pár csizmát,
amit múlt héten hoztam be!
Bár lehet, kicsit nagy lesz.
Veszettül fogja dörzsölni a sarkad.
De ha beáztatod egy kád vízbe,
összemegy.
Nagyon kedves öntől. És ne aggódjon, egy pár csizma nem fog ki rajtam.
Jó napot!
Iwegbuna, ezt muszáj megosztanom veled!
Pokolian vicces.
Eno kuzinod esküvője három nap múlva lesz,
úgyhogy főzni akartam rá valamit.
A fivéred hozott nekem egy élő kecskét ragunak.
De ez a kecske rafinált volt.
Nem adta könnyen magát.
Bemenekült a házba...
Idebent van, Chioke!
Istenemre mondom, a fivéred egy született kecskepásztor!
Rossz kecske!
Fogadok, hogy ilyen őrültségekben nincs részed ott a messzeségben.
Anya!
Segítened kéne.
Felejtsd el!
Öreg vagyok én már a kecskézéshez!
Jaj, fiam!
Figyelj csak!
Szeretném, ha élményekkel tele
térnél haza.
Úgy lesz, anya.
Elnézést, uram!
Mr. Ah-Kee-Gee.
Nos, hát...
foglaljon helyet, és kezdünk.
Folytassuk tehát a beszélgetést arról, mi a kapcsolat a jelentős ipari fejlődés
és a valutaárfolyam stabilizálódása között!
Mozgás, boci!
Gyerünk!
Rossz boci!
A francba!
Hé, mit művel?
- Segítek! - Csak baja esik!
Vigyázzon!
Csillapodj! Nyugalom!
Nyughass!
Meglepett, hogy bemászott.
Segítsen, ha már itt van!
Gyerünk, fiam, fogja le hátul!
Nyughass!
Segíteni akar? Akkor jöjjön!
Ragadja meg hátulról!
Jól van.
Most gyökerezze a földbe a lábait, amilyen erősen csak tudja!
Vesse meg a lábát! Úgy!
Most maradjon így!
Nyugtassa meg!
Így, ni!
Jó, elengedheti.
Sipirc, kislány! Futás!
Szép munka egy zöldfülűtől. Csukja be a kaput!
Egy narancsos üdítőt kérek!
Írd a számlámhoz!
Jó nagy fogpiszkáló! Honnét szerezted?
Nigériából.
Dehogy, nem kell.
Új csizmával mindig furcsa az első év.
Idővel már el se tudod képzelni nélküle az életed.
A halálos ágyadon is ez lesz rajtad.
Három dobás.
Három ütés. Három kiejtés.
Ilyen tökéletes játék csak Amerikában létezhet.
Baseball.
Csak Amerikában nem írják ki a bruttó árakat a boltokban.
Csak itt van az, hogy...
gépiesen mosolyognak az emberre.
Óriásit léptél előre, Karolina!
Köszönöm.
Mondok valamit, ami... csak Amerikára jellemző.
A hamburgerek.
A sajtburgerek.
A szalonnás sajtburgerek.
A csilis sajtburgerek.
A szalonnás-csilis sajtburgerek.
Miért? Miért csinálják ezt?
Mást is lehet enni, könyörgök!
Egyenek paradicsomos szendvicset...
De minek bele szaftos salátalevél? Minek bele sajt?
Meg még szalonna is? Malacka?
Nem normális dolog, hogy mindenféle dolgot egymásra pakolnak!
Minek az ízét érezni végül?
A ketchupét meg a mustárét, amiben úszik.
A szaftos hagymáét.
A szaftos savanyúságét. A titkos, mindennél szaftosabb szószét.
Amikor Isten megteremtette a húst, vajon azt mondta Ádámnak,
hogy "ehhez szósz dukál"?
Minek bele marhahúspogácsa?
Fel se tűnne, ha kivennénk belőle.
Akkor is azt mondanák az emberek, hogy: "Azta, de finom ez a burger! Jó szaftos!"
Ilyesmi csak Amerikában létezik.
Bravó!
- Csörögtem kicsit. - A Jackson Five hatodik tagja!
Fivéreim! Nővéreim!
Örülök, hogy újra láthatom a régi barátaimat!
Elzsibbadt a lábam a négy óra vezetéstől, de ideértem.
Nézzenek oda! Iwegbuna!
Belovagolt az afrikai westernhős!
Testvérem, tudtam, hogy magányos vagy, de jelmezbál helyett inkább velünk legyél!
Összedobjuk neked a benzinpénzt, vagy megyünk mi hozzád.
Magányos voltam, de már egyre jobb.
- Victor, van még egy kis fufu? - Naná!
Egészen Tulsáig kellett jönnöm, hogy rendes kaját ehessek.
Nem nagy durranás, bolti tésztából készült.
Én úgy hívom, hogy "jenki fufu".
Ne válts témát, Iwegbuna! Miért vagy ilyen hacukában?
- Ja. - Mi ez a cowboy fétis?
Mr. Vadnyugat!
Nekünk, igbóknak ugyanannyira fontos az otthon...
Kezdődik.
...mint a cowboyoknak.
- Aha. - Értem.
Tiszteljük a nőket és a gyerekeket.
Méltósággal járunk-kelünk, holott az országunk kutyába se vesz.
Így igaz.
Ezért aztán mi is cowboyok vagyunk.
A mindenit!
Apámmal sok westernfilmet néztünk, mielőtt meghalt.
- Hű! - Ő is cowboy volt.
Igyunk a házigazdára és a jenki fufu készítőjére!
Köszönjük, Victor!
Nincs mit, nagyon szívesen!
- Kóstold meg! - Ennek is nagyon örülök,
de már alig várom, hogy odahaza ehessek anyám jamszos-egusis főztjéből.
Iwegbuna, mikor hallottál utoljára a családod felől?
Már elég rég. A nigériai postaszolgálat rémes. Miért?
Törölnöm kellett a nyárra tervezett hazautat.
Nekem is.
Megint eldurvult a helyzet.
Mi ez a pánikhangulat?
A polgárháborút is túlélte az ország. Mi lehet annál rosszabb?
Ne légy már ennyire naiv!
Annyira félnek odahaza,
hogy mindenki menekíti a pénzét a nigériai bankokból.
A helyedben én felhívnám az otthoniakat.
Telefonközpont.
- Központ? - Igen?
Üdv!
- Nemzetközi hívást szeretnék. - Ország?
- Nigéria, Abiriba városa. - Mi a szám?
Csak kapcsolja az ottani központot! Üzenetet kell hagynom.
- Viseli a költségeket? - Igen, viselem.
Tartsa, kérem!
Iwegbuna?
Chioke!
Hangosan beszélj!
Nagyon rosszul hallak.
Testvérem,
úgy örülök, hogy hallom a hangod!
Bárcsak láthatnálak is!
Mi történik?
Figyelj!
Katonai puccsot emlegetnek!
Hallod?
És most mi lesz?
Senki se tudja.
Mi jól vagyunk.
Bezárjuk a boltot...
nehogy mindent elkobozzanak tőlünk!
Micsoda? Most rögtön hazamegyek!
Eszébe ne jusson!
Mi lesz már? Fogja rövidre!
Nincs sok pénzem, de a hazaútra épp elég.
- Hazamegyek. - Ne!
- De az volt a terv, hogy... - Felejtsd el!
Változott a terv!
Most lehetetlen bármibe is belekezdeni Nigériában!
Te messze vagy.
Ott érj el sikereket, ahol van rá lehetőség!
Úgy tudsz segíteni rajtunk.
Halló?
Mondja csak, Mr. Ah-Kee-Gee...
miért ön a legalkalmasabb tanársegédnek?
Nem tudom. Lehet, alkalmatlan vagyok.
Már azt sem tudom, kell-e ez az állás.
Igazán? Pedig heteken át nyaggatott vele.
Mi változott, Mr. Ah-Kee-Gee?
"Ikeji",
nem "Ah-Kee-Gee". Mr. Ikeji vagyok.
A tanársegédi fizetésemből terveztem hazalátogatni.
De az országom összeomlott, így belátható időn belül nem megyek haza.
Tudja, Mr. Ikeji,
Nigéria olajban gazdag ország, úgyhogy a gazdasága helyre fog...
Nem. Megrészegedtünk az olajbevételektől.
A holland betegség áldozatává váltunk.
Kétlem, hogy Corden és Neary modellje érvényes erre az esetre, de...
Érvényes. Nigéria lényegében egytermékes gazdasággá vált.
Olajra bukkantak, felértékelődött a valutánk,
de a gazdaság többi része stagnálni kezdett.
Eluralkodott az extrém szegénység és a mindent behálózó korrupció.
Most pedig katonai puccsot hajtottak végre az országomban.
Olvastam róla. Sajnálatos.
De azt kell mondjam...
hogy Nyugat-Afrika helyzetének Corden és Neary modelljével történő magyarázása...
kitűnő gondolat.
A modell remekül előrejelzi a fejlődő országok destabilizálódását.
Halló?
Drága családom!
Hogy vagytok, Chioke?
Anya, remélem, még mindig kiöltözöl a tiszteletemre.
Halló!
Már az újságoknak sem lehet hinni.
Ne a fránya újságot bújd!
Inkább hallgasd, mit üzent a testvéred!
Szeretnék megosztani veletek valamit,
ami biztosan felvidít benneteket.
Csodálatos, örömteli hírem van.
Mindenki szeme fénye, Iwegbuna Ikeji,
munkát kapott!
Robbins professzor tanársegédje lettem
a közgazdasági tanszéken.
A következő félévben saját kurzust indítok
a fejlődő nemzetállamok gazdaságáról.
Hurrá!
Azta!
És tudod, mire jöttem rá, Chioke?
Hogy cowboyok...
igenis léteznek.
Találkoztam velük.
Ami azt illeti, most is őket nézem, miközben üzenek nektek.
Én is látni akarom őket. Bárcsak lehetne!
Egy nap majd
mindannyiótokat iderepítelek, hogy találkozhassatok velük.
A cowboyok élete kemény,
de mindent túlélnek, akárcsak mi.
Chioke!
Lehet, hogy a boltnak vége,
de a zseniális elméddel majd kitalálsz egy új tervet.
Miattam ne aggódjatok!
Jól megleszek itt, ígérem.
Most pedig elcsendesedek,
hogy hallhassátok a teheneket.
Szerintem még mélyebbre áshatnál a tőkeáramlásban.
A jelszó: "Kövesd a pénzt!"
- Köszönöm. - Csak így tovább!
Mr. Ikeji.
Valami baj van?
Az a szokás a tanszéken,
hogy személyesen kézbesítjük egy új munkatárs első fizetési csekkét.
Isten hozta köreinkben!
Azt tanácsolom, költse valami különlegesre.
OKLAHOMAI EGYETEM
IWEGBUNA MA GAZDASÁGTUDOMÁNYI KARI DÉKÁN LOUISIANA ÁLLAMBAN.
A HAMBURGEREKET A MAI NAPIG NEM ÉRTI.
AZ EPIC MAGAZINE CIKKSOROZATA ALAPJÁN
A feliratot fordította: Sikos Dániel